


«Το σχολείο θα πραγματοποιήσει επίσκεψη στο λαογραφικό μουσείο της πόλης. Όποιος επιθυμεί να λάβει μέρος στην επίσκεψη μπορεί να δηλώσει συμμετοχή στη δασκάλα ή στον δάσκαλο της τάξης του».




Ιστορία για το τσίρκο

Ώρα οχτώ ακριβώς. Στο τσίρκο ανάβουν όλα τα φώτα. O κόσμος παίρνει τη θέση του. Μια μυρωδιά άχυρου ανεβαίνει από την πίστα και μπλέκεται μ’ ένα άρωμα από ξεφλουδισμένα πορτοκάλια. Τα παιδιά καθισμένα μιλάνε και ξετυλίγουν καραμέλες. O κόσμος συγκεντρώνεται όλο και περισσότερο. Ανεβοκατεβαίνει με θόρυβο τα ξύλινα σκαλοπάτια. Oι ταξιθέτριες πουλάνε προγράμματα. Oι μουσικοί δοκιμάζουν τα μπρούντζινα όργανά τους. Τα παιδιά τριγύρω διαβάζουν δυνατά τις φωτεινές επιγραφές:

«ΑΠΑΓOΡΕΥΕΤΑΙ ΤO ΚΑΠΝΙΣΜΑ» ή «ΕΞOΔOΣ ΚΙΝΔΥΝOΥ». Κι όλο ρωτάνε τους δικούς τους πότε θ’ αρχίσει.

Ξαφνικά, τα φώτα χαμηλώνουν και η μουσική αρχίζει να παίζει, ενώ στην πίστα μπαίνει ο παρουσιαστής:


— Κυρίες και κύριοι…











\* Απαγορεύεται το παρκάρισμα.

ΑΠΑΓΟΡΕΥΕΤΑΙ ΤΟ ΠΑΡΚΑΡΙΣΜΑ

\* Κλείνετε την πόρτα.

ΚΛΕΙΝΕΤΕ ΤΗΝ ΠΟΡΤΑ

\* Δεν επιτρέπεται να παρκάρετε σε αυτό το σημείο.

\* Σας παρακαλώ πολύ να κλείνετε την πόρτα κάθε φορά που μπαίνετε.

\* Ενοικιάζεται.

ΕΝΟΙΚΙΑΖΕΤΑΙ

\* Αυτό το σπίτι που βλέπετε ενοικιάζεται.


\* Απαγορεύεται το παρκάρισμα. \* Κλείνετε την πόρτα.


\* Δεν επιτρέπεται να παρκάρετε σε αυτό το σημείο.


\* Σας παρακαλώ πολύ να κλείνετε την πόρτα κάθε φορά που μπαίνετε.

\* Ενοικιάζεται. \* Αυτό το σπίτι που βλέπετε ενοικιάζεται.

Υπογράμμισε τώρα όσες από τις παραπάνω φράσεις θα μπορούσες να πεις ή να ακούσεις.







H επανάσταση των παραμυθιών


Ένα όμορφο φθινοπωριάτικο πρωί, μια παραμυθένια συντροφιά πέρασε **τις** χορταριασμένες πύλες **της** παραμυθοχώρας και πήρε **την** άσφαλτο για **την** πόλη **των** ανθρώπων.

Μπροστά μπροστά πήγαινε **ο** Παπουτσωμένος Γάτος, πίσω **η** Σταχτοπούτα, που κρατούσε ένα μεγάλο φάκελο με μικρές αγγελίες «ΕΝOΙΚΙΑΖΕΤΑΙ», ξοπίσω της **ο** γενναίος Ραφτάκος, που κρατούσε ένα μεγάλο φάκελο «ΕΥΚΑΙΡΙΕΣ» για φορτηγάκια, ύστερα **η** Κοκκινοσκουφίτσα και τελευταίος **ο** Κοντορεβιθούλης, που άφηνε πίσω τους ψεύτικα σήματα **της** τροχαίας, για να μην μπορεί κανείς να τους ακολουθήσει.

Κι όταν έφτασε **η** μαγική ώρα **των** μεταμορφώσεων κι **η** κολοκύθα έγινε πάλι χρυσή καρότσα, όλοι πήδησαν μέσα, απέραντα ευτυχισμένοι.







Πέντε ποντικοί

Στο σκοτάδι μαστορεύουν πέντε ποντικοί.

Τι σκεπάρνια! Τι πριόνια! Τι μαστορική!

Σε ντουλάπι νοικοκύρη βάλθηκαν να μπουν.


Κρατς ο ένας, κριτς ο άλλος κόβουν και τρυπούν.


Είναι νύχτα και στον ύπνο το ’ριξαν βαριά.


Ετεμπέλιασε ο γάτος δίπλα στη φωτιά.


Μόνο η φάκα στο ντουλάπι κάθεται ξυπνή


κι αφουγκράζεται τον κλέφτη, κι ώρες αγρυπνεί.
















— Βάγια, γιατί η δασκάλα μού διόρθωσε τη λέξη «θάλασα»;

— Γιατί η λέξη «θάλασσα» γράφεται με δύο σ.

— Ναι, όμως είτε τη γράψω με ένα σ είτε με δύο, διαβάζεται το ίδιο, έτσι δεν είναι, Βάγια;

— Ακριβώς! Πρέπει, ωστόσο, να γράφεις σωστά τη λέξη.

